NaiveNeuron/SloPal huggingface dataset:
Doležal, Andrej, minister dopravy a výstavby SR (2020-11-05):
Na toto by celá táto hodina otázok nestačila, aby som rozobral a komplexne pomenoval problémy v železničnej infraštruktúre a Železničnej spoločnosti. Tá situácia je vážna najmä na infraštruktúre, lebo Železničná spoločnosť najmä vďaka eurofondom dokázala čerpať a kupovať desiatky a desiatky nových súprav. Čaká nás to aj v tomto, aj v budúcom roku, ak hovorím o desiatkach, tak hovorím o desiatkach vozňov, ktoré budú zaradené do osobnej dopravy. Problém je skôr na infraštruktúre, to znamená, dlhodobo podfinancovaná údržba infraštruktúry si vyberá svoju daň na tzv. prechodných alebo trvalých obmedzeniach traťovej rýchlosti, kde vlaky, áno, aj tie nové, ktoré sú teoreticky schopné dosahovať rýchlosť 160 alebo 200 kilometrov za hodinu, idú tridsiatkou alebo pätnástkou. Takže prioritou ministerstva dopravy je pripraviť tzv. master plan alebo strategický plán obnovy infraštruk... železničnej infraštruktúry a nastúpiť naň a začať investovať. Veľmi kľúčovým bude aj hlasovanie o zákone o štátnom rozpočte a veľmi kľúčové bude, ako dopadne uchádzanie sa o tieto investície z tzv. plánu obnovy, na ktorý sa ja osobne veľmi spolieham, že by nám mohol pomôcť dobehnúť ten veľký investičný dlh. Takže ešte v skratke, ak mám ten čas. Pokračuje modernizácia piateho koridoru, na ktorý používame zdroje Operačného programu Integrovaná infraštruktúra a nástroja Connecting Europe Facility, to znamená CEF. Snažíme sa maximálne tieto fondy čerpať, čiže to je modernizácia piateho koridoru, to je ten hlavný. Ale nezabúdame ani na regionálne trate, ale v súčasnom rozpočte nie sú možnosti na, na komplexnú obnovu tejto infraštruktúry. A ďakujem za túto otázku. Budem rád, keď, keď túto tému budeme spolu živiť, to znamená, ak máme záväzky 2050 k uhlíkovej neutralite, tak jedine železničná infraštruktúra nás k nej môže zodpovedne priviesť. Ďakujem.
Poliačik, Martin, poslanec NR SR (2013-02-14):
Moment. Ďakujem, pán predseda. Prosím, pán predseda, aby ste dali hlasovať o tom, že Národná rada Slovenskej republiky podľa § 73 ods. 3 písm. c) zákona o rokovacom poriadku prerokuje návrh zákona v druhom čítaní.
Grendel, Gábor, podpredseda NR SR (2020-04-29):
Ďalší v rozprave je pán poslanec Vážny. Nech sa páči.
Hrušovský, Pavol, podpredseda NR SR (2011-09-06):
Hlasujeme o návrhu, páni poslanci. (Hlasovanie.) 144 prítomných, 79 za, 65 sa zdržalo. Návrh sme schválili. Ďakujem, pani poslankyňa, za uvedenie návrhov. A poprosím pani poslankyňu Dubovcovú, aby z poverenia výboru ústavnoprávneho Národnej rade predložila návrh uznesení k prerokovávanému vládnemu návrhu zákona, ktorým sa mení a dopĺňa Ústava Slovenskej republiky, ktorý návrh prerokovávame ako tlač 452. Pani poslankyňa, prosím o návrh. (Hlasovanie o vládnom návrhu zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 452.)
E. Kukan, minister zahraničných vecí SR: (2005-05-19):
Pán poslanec, môžem vás ubezpečiť, že v našej zahraničnej politike alebo v našich vzťahoch s Kubou používame normálne bežné postupy, či už ide o vzťahy s oficiálnymi miestami, alebo, či už ide o vzťahy s disidentmi, ktorí sú takisto súčasťou kubánskej spoločnosti. Môžem vám povedať, že zo strany kubánskej vlády, môžem uviesť taký príklad, že nedávno sme posielali na Kubu nášho nového mimoriadneho a splnomocneného veľvyslanca. Agrement dostal nezvyčajne rýchlo, asi na tretí deň po svojom nástupe do Havany mohol prezentovať svoje poverovacie listiny príslušnému kubánskemu predstaviteľovi. Takže tým odpovedám na vašu otázku, že nemáme nijaké výčitky zo strany Kuby, že by sme nejakým spôsobom nepatrične zasahovali do vnútorných politických záležitostí na Kube. Otázka dodržiavania ľudských práv, otázka budovania demokratickej spoločnosti to je súčasťou našej zahraničnej politiky a aj v koordinácii s Európskou úniou vedieme takú politiku, ktorá by mala vyžadovať proste dodržiavanie ľudských práv. A keď dochádza k nejakému jasnému alebo transparentnému narušeniu, keď sa voči predstaviteľom opozície alebo disentu podnikajú brutálne kroky, tak vtedy, samozrejme, my nemlčíme a vtedy aj spolu s Európskou úniou sa postavíme k týmto otázkam tak, aby Kube bolo jasné, čo sa od nej očakáva. To, čo si oni urobia, alebo neurobia, samozrejme, to je ich vnútorná záležitosť, ale podľa toho aj musia očakávať, že bude medzinárodné spoločenstvo reagovať. Takže, nevidím tu zo strany Slovenskej republiky nejaké otázky, ktoré by neboli v súlade s medzinárodne zaužívanými spôsobmi komunikácie alebo vedenia spolupráce s cudzími štátmi. Pán predsedajúci, ďakujem pekne.
Grendel, Gábor, podpredseda NR SR (2022-03-16):
Ďakujem pekne, pán poslanec. Vyhlasujem teraz rozpravu za skončenú . Želá si záverečné slovo pani navrhovateľka? Nie, pán spravodajca takisto nie. Prerušujem rokovanie o tomto bode programu. Ďalším bodom je druhé čítanie o vládnom návrhu zákona o mediálnych službách a o zmene a doplnení niektorých zákonov. Vládny návrh je uverejnený ako tlač 762 a spoločná správa výborov má tlač 762a. Vládny návrh zákona by mala teraz odôvodniť pani ministerka kultúry Slovenskej republiky Natália Milanová. Vyhlasujem štvorminútovú prestávku do pätnástej hodiny. (Prestávka.)
Figeľ, Ján, podpredseda NR SR (2014-07-01):
Ďakujem pekne, otváram všeobecnú rozpravu, do ktorej som dostal jednu písomnú prihlášku. Áno, už sa chystá, je to Viliam Novotný za klub SDKÚ – DS. Pán kolega, máte slovo, maximálne 25 minút dnes, nech sa páči.
Hrnčiar, Andrej, podpredseda NR SR (2017-10-12):
Vážené pani poslankyne, vážení páni poslanci, otváram tretí rokovací deň 21. schôdze Národnej rady Slovenskej republiky. Na dnešnom dni o ospravedlnenie požiadali poslanci Natália Blahová, Karol Galek, Branislav Gröhling, Marian Kotleba, Igor Matovič. Na zahraničnej pracovnej ceste je poslankyňa Veronika Remišová. Vážené pani poslankyne, vážení páni poslanci, tak ako bolo včera oznámené, minister práce zo zdravotných dôvodov požiadal o preloženie prerokovania vládnych návrhov zákonov, ktorých je predkladateľom, na budúci týždeň v utorok po termínovaných bodoch ministra životného prostredia. Sú to tlače 662, 663 a 664, body 27 až 29 schváleného programu. Preto pristúpime k ďalšiemu bodu programu, ktorým je prvé čítanie o vládnom návrhu zákona, ktorým sa mení a dopĺňa zákon č. 151/2010 Z. z. o zahraničnej službe a o zmene a doplnení niektorých zákonov v znení neskorších predpisov . Vládny návrh zákona má tlač 693, návrh na jeho pridelenie na prerokovanie výborom je v rozhodnutí č. 719. Prosím podpredsedníčku vlády a ministerku spravodlivosti Slovenskej republiky Luciu Žitňanskú, aby v zastúpení ministra zahraničných vecí a európskych záležitostí vládny návrh zákona uviedla. Nech sa páči.
Hrušovský, Pavol, predseda NR SR (2011-12-01):
Pán poslanec Blanár.
Osuský, Peter, poslanec NR SR (2022-02-25):
Ďakujem pekne. Marián, rád by som ti povedal jednu vec, keď si tak začal tým ´98. rokom. Na rozdiel od Anky Záborskej ja som tu tiež vtedy bol a hlasoval som za to otvorenie neba. A hlasoval som zaň preto, lebo som vedel, aký je stav vecí. Vedel som, po rokoch mi priatelia z univerzity v Ľubľani ukázali miesto, kde dopadli prvé srbské bomby na Slovinsko. A keby som bol v Chorvátsku, hladko mi ukážu masové hroby. A úplne nakoniec ti hovorím, že 1 425 dní trvalo obliehanie mesta Sarajevo a stálo životy 13-tisíc ľudí, nezriedka žien, ktoré išli alejou ostreľovačov na nákup, aby nepomreli od hladu. Proti tomu je 489 až 525 obetí bombardovania Srbska NATO. Len v Sarajeve je 13-tisíc ľudí povraždených Srbmi. Ale môžeš sa ísť spýtať do Dubrovníka a tam ti povedia, koľkých pozabíjali Srbi. Takže ak Milo Miloševič, zločinec vojnový, ktorý našťastie zdochol v suteréne v Haagu, božia spravodlivosť ho dostihla, sa pokúšal o veľké Srbsko v rámci slovanskej vzájomnosti vyvražďovaním slovinských, chorvátskych a bosnianskych spolubratov, takže reči o ´98. roku a mojom pocite viny nemám. Žiaden taký pocit nemám a myslím, že slušný Srb je rád, že sa zbavil Miloševiča, tak ako sa slušný Nemec zbavil Hitlera, aj keď ho to stálo vybombardované Nemecko. Tak len toľkoto na dokola sa opakujúcu rozprávku o chudákoch Srboch, ktorí ako holubice boli bombardované mojou vinou. Neboli mojou vinou. Zaslúžili si to. (Potlesk.)
Ledecký, Vladimír, poslanec NR SR (2022-10-04):
Vážený pán predsedajúci, dajte, prosím, hlasovať o tom, že Národná rada Slovenskej republiky prerokuje uvedený vládny návrh zákona v skrátenom legislatívnom konaní.
Cséfalvayová, Katarína, poslankyňa NR SR (2018-11-28):
Ďakujem pekne. Nestihnem asi na všetko, ale na pani poslankyňu Zimenovú by som chcela, že ja som sledovala aj tú debatu z kancelárie, a chcela by som možno aj teraz z tohto miesta oceniť všetky konštruktívne pripomienky a normálnu, racionálnu diskusiu, ktorá zaznela, do ktorej zaraďujem aj vaše vystúpenie, pani poslankyňa, aj vystúpenie pán poslanca Dostála, Poliačika a iných. Som veľmi vďačná, že je tu aspoň niekto, kto vyvažuje túto diskusiu a poukazuje na to, že skutočným problémom nie je kompakt o migrácii, ale skutočným problémom je, kam sa naša spoločnosť takouto diskusiou a s takouto populistickou politikou uberá. Pán poslanec Klus, nestála som tam ani som nemala priestor na to, aby sme si rozobrali presne bod po bode a viedli odbornú diskusiu o tom, že čo je dobré a čo je zlé, mňa osobne prekvapilo, ako som vám už aj signalizovala minulý týždeň v písomnej našej komunikácii, napríklad že máte výhrady k remitenciám a stále, teda sme sa dohodli, že sa o tom porozprávame odborne, tak sa verím, že budeme, pretože remitencie, alebo teda to, že emigrant posiela do domovskej krajiny peniaze, je úplne normálnou súčasťou migrácie, je to dokonca v globále ešte väčší objem peňazí, ako je oficiálna rozvojová pomoc, je to adresnejšia pomoc, než je, než je oficiálna rozvojová pomoc, pretože ide presne tam, kde vznikajú potreby, a nie je tam priestor pre korupciu, to je ako pri oficiálnej rozvojovej pomoci, takže myslím si, že aj odborne vieme o tomto diskutovať. Ja som len vo vystúpení považovala za potrebné viac upozorniť na tento trend, než, než obhajovať alebo diskutovať o konkrétnych aspektoch, na čo ani v parlamentnej diskusii nie je časový priestor, a o dohode medzi SMER-om a SNS neviem, nebudem... (Prerušenie vystúpenia časomerom.)
Nicholsonová, Lucia, podpredsedníčka NR SR (2016-06-14):
Poprosím vás, pán minister, aby ste zaujali miesto pre navrhovateľa, a teraz dávam slovo predsedovi Výboru pre vzdelávanie, vedu, mládež a šport pánovi poslancovi Ľubomírovi Petrákovi, aby informoval Národnú radu o výsledku prerokovania návrhu vlády vo výbore.
Viskupič, Jozef, poslanec NR SR (2015-02-03):
Skúsim to bez zvýšeného hlasu. Ale takisto ma zaujal jeden moment. Vy keď spojíte dve veci, ktoré sa týkajú čísel, bolo to tu zopakované viackrát, 50-tisíc súčasných detí, 90-tisíc pracujúcich, tak vy v podstate hovoríte, a ešte do tohto dáte pánom Jasaňom spomínanú produktivitu práce, že tu bude musieť prísť minimálne k trojnásobnému zvýšeniu produktivity práce, rozumejme mzdám, aby tá skupina 50-tisíc dokázala odfinancovať, možno poklesnú z hľadiska úmrtnosti, tú 90-tisícovú skupinu dnešných štyridsiatnikov. Ak nebudeme riešiť problém aj odkladaním, či už to budeme volať sporenie, alebo súkromné investovanie, ktoré má aj 54-percentné zhodnotenie, a predpokladať dozor nad týmito procesmi aj Národnej banky a zároveň bude zneisťovať obyvateľstvo vyjadrením alebo maľovaním nejakých katastrofických scenárov, tak nemáme východisko. Totižto v tomto sú, buď budeme predlžovávať odchod do dôchodku, buď budeme dôchodky znižovať, alebo povieme, alebo až ich zrušíme z toho I. piliera a ostane naozaj len sociálna dávka, alebo proste neexistuje žiadna iná cesta. Čiže prečo by sme mali ľudí, ktorým sme nastavili, v jednom kuse zneisťovať a otvárať do nemoty štyrikrát za posledné obdobie II. pilier, keď neexistuje žiadna iná cesta, ako tu sa dohodnúť a urobiť reálny stabilný systém? Pretože naozaj platí, že 50-tisíc ľudí 90-tisíc ľudí na dôchodku neuživí v priebehu 30 rokov. Ďakujem.
P. Hrušovský, predseda NR SR: (2005-12-15):
A. Hajduk, poslanec: Pán predseda, ďakujem pekne za slovo, len chcem upozorniť, že ste použili nejaký taký výraz, že taký poslanec tu nie je, takže upozorňujem, ja som Andrej Hajduk.
Zmajkovičová, Renáta, podpredsedníčka NR SR (2014-09-19):
Pán poslanec Blaha.
Baránik, Alojz, poslanec NR SR (2018-10-24):
Tak ja si, ja si, naopak, myslím, že vystúpenie pána ministra bolo veľmi veľavravné. Myslím si, že jasne povedal, že ho nezaujíma to, čo my môžme povedať k tejto veci, pretože neexistuje nič, čo by sme mohli povedať, čo by mohlo zmeniť jeho názor. A ten dôvod je ten, že jednoducho on musí. Tam sú, som presvedčený, tam sú väzby, ktoré sú silnejšie, ako je jeho morálka, jeho duša, jeho vzťah k Slovensku. Jednoducho jeho toto v danej situácii nemôže zaujímať, pretože všetci vieme, že za určitých okolností životných človek musí urobiť aj to, čo možno nechce. A ja sa obávam, že pán minister napriek tomu, že sa snaží toto odbaviť nejakým úsmevom, že naozaj je v tej situácii, že napriek tomu, že sem prišiel návrh, ktorý je diametrálne odlišný od toho, s čím nás vodil za nos mesiace a mesiace, tak aj tak ho podporí a tak bude zaňho hlasovať a tak bude trvať na tom, že sa ten návrh má prejednať. A tie kľúčové dve veci, ktoré sú diametrálne odlišné a ktoré nikto z tých, ktorí za tento návrh hlasovali, nespomína, sú, je práve, sú tie dvojičky a to, že predsedu a podpredsedu súdu bude voliť Ústavný súd. To sú tie dve veci, kvôli ktorým sa tu hádame, nie deväťdesiatka bez prezidenta. To nie je pravda. Tie dve veci, dvojičky a voľba predsedu a podpredsedu Ústavného súdu jeho plénom, o to tu ide.
P. Paška, predseda NR SR: (2007-07-03):
(Hlasovanie.) 136 prítomných, 39 za, 39 proti, 56 sa zdržalo, 2 nehlasovali. Neschválili sme návrh. Ďalej.
Kišš, Štefan, poslanec NR SR (2024-09-26):
Pani Plevíková, my sme na tom stretnutí boli, ale teda asi ste si to nakoniec všimli a diskutovali sme o tých veciach, aj keď bolo nám od začiatku jasné, že to nie je úprimná hra. A napríklad sme sa tam zhodli s účastníkmi z koalície, že tá polmiliarda sa dá nájsť na výdavkoch len na prevádzke štátu. Sme sa zhodli, tak sa pýtam, prečo to vládna koalícia, prečo to nerobíte. Druhá vec je, že to, čo by sme robili my, som tu povedal. (Reakcia z pléna.) Dobre, však počkajte, mali ste dve minúty. Som povedal vo svojom vystúpení a sme v prvom čítaní, v druhom čítaní pôjdeme, pôjdeme konkrétnejšie a poviem vám veľmi presne, čo by sme robili my. Pán Muňko, tie peniaze ste prejedli vy, teda vaša garnitúra za tých 12 rokov, ale zabudol som povedať jednu vec, vo svojej rozprave ste mi to pripomenuli, pretože vy ste o tom hovorili viackrát na výbore a to je tá legislatívna smršť za 1,6 mld., ktorú tuná tento parlament v anarchii v mesiacoch apríl až jún minulého roku poschvaľoval. A hovoril to aj minister financií vo svojom vystúpení. No tak prečo ste to potom nezrušili? Jedna celá šesť miliardy ste mohli mať, ste mohli mať doma, keby ste jedným zákonom, jednou parlamentnou tlačou presnejšie, zrušili všetky tieto, ako hovoríte, zlé opatrenia, ktoré nastali, mali by ste 1,6 mld. Takže vy síce vládnete, to je rozdiel medzi nami a vami, ale máte plné ústa prázdnych rečí, ale činy k tomu nenasledujú. Ďakujem pekne.
Grendel, Gábor, podpredseda NR SR (2022-03-16):
Prezentujme sa a hlasujme. (Hlasovanie.) Prítomných 131 poslancov, za 92, proti nikto, zdržalo sa 39, nehlasovalo 0. Konštatujem, že sme schválili vládny návrh zákona o riešení hospodárskeho úpadku (správne hroziaceho úpadku , pozn. red.). Teraz budeme hlasovať v druhom čítaní o návrhu poslankýň Šebovej a Horváthovej na vydanie zákona, ktorým sa dopĺňa zákon č. 576/2004 o zdravotnej starostlivosti, tlač 773, bod 40 schváleného programu. Spoločným spravodajcom je člen výboru pre zdravotníctvo pán poslanec Marek Šefčík. Prosím ho, aby hlasovanie uvádzal. (Hlasovanie o návrhu poslankýň Národnej rady Slovenskej republiky Zuzany Šebovej a Evy Horváthovej na vydanie zákona, ktorým sa dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov , tlač 773.)
B. Bugár, podpredseda NR SR: (2004-03-11):
(Hlasovanie.) Prítomných 138 poslancov, za hlasovalo 138 poslancov. Konštatujem, že tieto body sme schválili. M. Maxon, poslanec: Dajte, prosím, ďalej hlasovať o bode 25 spoločnej správy s návrhom gestorského výboru neschváliť ho.
Hrnčiar, Andrej, podpredseda NR SR (2018-02-07):
Pán poslanec Petrák.
Brisudová, Martina, poslankyňa NR SR (2023-02-16):
Ďakujem pekne, pán predseda. Pri hlasovaní číslo 177 ohľadom uznesenia Národnej rady Slovenskej republiky k stúpajúcej sa agresii Ruskej federácie na Ukrajine ma systém vykázal, že som nehlasovala, ale hlasovala som „za“. Prosím vás zaznamenať pre záznam.
P. Paška, predseda NR SR: (2007-09-12):
(Hlasovanie.) 138 prítomných, 128 za, 10 sa zdržalo. Konštatujem, že sme pridelili návrh zákona výborom a odsúhlasili lehoty na prerokovanie. Teraz poprosím pána poslanca Ďuračku, aby uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (tlač 384).
Hrnčiar, Andrej, podpredseda NR SR (2017-06-20):
Poslankyňa Verešová.
Vašečka, Richard, poslanec NR SR (2013-05-31):
Ďakujem pekne. Mne sa to veľmi páči nielen preto, že som spolupredkladateľ, ale tá myšlienka ma zaujala preto, priznám sa, že nie som ten hlavný iniciátor, že som spolupredkladateľ, ale tá myšlienka sa mi zapáčila preto, že môže prísť skupina občanov priamo predložiť návrh zákona a snáď by k tomu zákonu mohla prebehnúť aj seriózna diskusia, pretože by ju nepredkladal SMER alebo opozícia, alebo niekto, kto je z nejakého dôvodu osobne nejaký neprijateľný, alebo mu nechceme prihriať polievočku, nechať zarobiť politické body. Bol by to proste vecný návrh občanov, z ktorých by asi pravdepodobne bola veľká zmes voličov rôznych strán. Čiže by to nemusel byť nejaký stranícky boj, ale skutočne by mohla prebehnúť vecná debata. Ak ho chceme potom zamietnuť, tak by to nebolo, keď to poviem tak ľudovo, lebo Fico, lebo opozícia, ale mohla by tam byť naozaj, tento návrh zákona je dobrý alebo zlý, tento návrh zákona môžme pustiť do druhého čítania a tam ho môžme prípadne vylepšiť. A myslím si, že by to prispelo k atmosfére konštruktívnosti a serióznej debaty a snáď by sa to potom nakazilo aj smerom k tým opozičným návrhom a tiež by sme možno boli viac náchylní debatovať aj o nich z hľadiska vecnosti, či sú dobré, alebo zlé, ale nie či sú vládne, alebo opozičné. Takže podporujem, samozrejme, návrh tohto zákona a myslím, že by to bol konštruktívny a prospešný prvok v našej parlamentnej demokracii. Ďakujem.
Paška, Pavol, predseda NR SR (2013-11-26):
Ďakujem pekne, pán poslanec. Faktická poznámka pán poslanec Zajac. Končím možnosť sa prihlásiť. Nech sa páči, pán poslanec.
Laššáková, Jana, podpredsedníčka NR SR (2014-11-08):
Zvolávam poslanecké grémium a vyhlasujem krátku prestávku počas zasadnutia poslaneckého grémia. (Reakcia z pléna.) Áno, ihneď. (Prestávka. Zasadnutie poslaneckého grémia.) (Po prestávke.)
Hlina, Alojz, poslanec NR SR (2014-05-14):
Nie, tuná nech sa dorozprávajú. (Reakcia z pléna.) Tu ja sa s Martvoňom naťahovať nebudem, nech ma nerušia, prosím vás. Dobre? To je slušnosť elementárna. (Neutíchajúci ruch v sále. Prerušenie vystúpenia predsedajúcou.)
Blaha, Ľuboš, poslanec NR SR (2014-11-09):
Ďakujem. Pán poslanec Lipšic, to vaše vystúpenie nemalo ale ani elementárnu logiku. Tak na jednej strane poviete, 24 hodín, 24 hodín tu rozprávate, že Slovensko prišlo o 1 mil. korún, lebo sa kúpil zlý prístroj. Teraz premiér Fico povie, úplne, úplne korektne na tlačovke, že nie, že Slovensko neprišlo o 1 mil. korún, lebo z tohto 1 mil. korún ani cent nešiel. A teraz vy dôjdete: premiér klame, lebo sú tam iné ešte peniaze, ktoré sme museli vyplatiť, ale ten 1 mil. korún, o ktorom hovoril premiér, to ste nespochybnili. Čiže vy vlastne absolútne nemáte elementárnu logiku. Lebo základným princípom výrokovej logiky je, že buď je niečo pravdivé, alebo nepravdivé. Takže vy na jednej strane súhlasíte s tým, čo povedal premiér na tlačovke, a na druhej strane si nachádzate nové substitučné dôvody, ktoré akože majú platiť teraz, aby ste mohli pokračovať vo vašej kauze. To je taká komická zmena stratégie. Odrazu sa už nehovorí o predraženom cétečku, odrazu už hovoríte o nejakých 250-tisícoch eur. Už to nie je milión, už je 250-tisíc. Možno zopár hodín ešte budeme tu a bude to už len 25-tisíc. Ale ja si myslím, že keď skončí táto schôdza, tak zistíme, že naozaj ani len ten centík nešiel a že toto celé bolo len obyčajná bublina. A tými bublinami ste vy, pán Lipšic, úplne, úplne typický... (Výkriky z pléna.) Pán Lipšic, mne je vás, mne je vás... (Prerušenie vystúpenia predsedajúcim.)
Blanár, Juraj, podpredseda NR SR (2023-06-22):
Pán poslanec Vetrák s faktickou poznámkou.
Mičovský, Ján, poslanec NR SR (2012-06-29):
Dobré ráno všetkým. Ja si chcem vybrať iba jednu záležitosť, ktorá sa mi zdá veľmi podstatná na tomto návrhu, a to je otázka, ktorá ma dosť často trápi. Čo si vlastne ľudia myslia o tom, akú majú možnosť vplývať na veci verejné? Ja neviem, možno to bude také iba ojedinelé, ale verím, že nie, keby sme robili referendum o tom, čo si myslia, tak by veľmi často tam zaznievala taká nejaká kľúčová veta, viete čo, na voľby ideme, ale potom my vlastne nemôžme nič zmeniť. Naše možnosti niečo ovplyvniť sú takmer nulové a tá pasivita z toho vyplýva úplne logicky. Ja som presvedčený, že ak by sme tento inštitút vložili do právneho systému Slovenskej republiky, tak by sme určite nabudili mimoriadne veľkú pozornosť a úsilie zúčastňovať sa správy vecí verejných a vôbec nepochybujem o tom, že občan je tak rozumný, že mu nemusíme dávať žiadne nejaké prechodné obdobia a nejaké také zahrievacie časy. Veľmi rýchlo, pod vplyvom iste aj médií, by zistil, že jeho neúčasť je veľmi nerozumnou, a som presvedčený, že by sme mnoho vecí robili úplne inakšie pod vplyvom jeho názorov, ktoré by sme mali brať do úvahy celkom iste nielen raz vo voľbách, ale mali by sme byť vystavení úplne systematickému tlaku, že nie kedykoľvek, ale v istých častých obdobiach sa občas môže zúčastniť referenda, ktoré by nám dokázalo veľmi často zmeniť rozhodnutia, ktoré v tejto sieni zákonnosti zaznievajú, o ktorých sme presvedčení, že slúžia občanom. A práve, že ja si myslím, že mnohokrát práve nepočúvame to, čo by sme počúvať mali, referendum by nám k tomu veľmi, veľmi pomohlo. Takže ja sa prihováram za to, aby sme nepozerali na detaily, ale pozerali na ten základný zmysel a ten je poslúžiť občanovi, aby mohol spravovať svoje veci. Ďakujem.
Kvorka, Ján, poslanec NR SR (2019-05-13):
Teraz budeme hlasovať o bode spoločnej správy č. 32 s odporúčaním gestorského výboru neschváliť.
Mizík, Stanislav, poslanec NR SR (2022-06-22):
Pán Šeliga, taká otázka. Častokrát keď mám rozpravu, niekedy aj dlhšiu, obyčajne to je ohľadom čo sa týka obrany, z jednej strany na mňa počas celej rozpravy chrčí, vrčí, zavýja a všelijaké pazvuky vydáva spoza rúška minister obrany Jaroslav Naď, sedí tam, z opačnej strany mi priam kradne niť, čo chcem hovoriť, Juraj Krúpa, ktorý sa chechce, zavýja, predsedajúci, aj poviem, predsedajúci nezareaguje, tých štyrikrát by už aj stačilo, keby ho vyzval a keby ďalej pokračoval. No veľmi by som sa tešil ako parlamentná stráž vyváža ministra obrany zo sály. To by bolo naozaj pohľad pre bohov. A ako poznám vašu vládu, pán Šeliga, zase príde vykazovanie zo sály. Ja si tiež nemyslím, že už tu nebude také čo tu všeličo bolo, výtržnosti, ktoré začal pán Poliačik, pán Matovič ešte v minulosti, ani to tu už nebude, čo ste rozprávali, ale na jeseň opäť príde nejaká vaša vymyslená choroba a nejaký covid, nejaké rúška možno prídu, opičie, ovčie, možno mamutie kiahne, potom nasadíte rukavice alebo gumené obleky a keď nie, tak potom nás budete vykazovať, ako vravel pán Taraba, ste ho nepustili do sály s dajakým hlúpym modrým papierikom. O tom to je. To nejde o také mimoriadne udalosti ako bola obranná zmluva alebo tak, ale toto je naozaj, to bude zneužívané hneď vtedy v novom školskom roku, v novom parlamentnom roku, keď bude treba na seba dávať nejaké náhubky na ústa, nejaké košíky a možno ešte aj nejaké gumené rukavice latexové prikážete. Ďakujem za slovo.
Laššáková, Jana, podpredsedníčka NR SR (2015-04-23):
Pán poslanec Blaha.
Sulík, Richard, predseda NR SR (2011-03-22):
Ďakujem pekne. Pán poslanec Dostál.
Grendel, Gábor, podpredseda NR SR (2020-03-24):
Pán poslanec Rastislav Jílek.
V. Matejička, poslanec: (2009-02-04):
Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona č. 350/1996 Z. z. o rokovacom poriadku, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady zo 14. januára 2009 č. 899 a podľa § 71 rokovacieho poriadku Národnej rady navrhujem, aby návrh zákona prerokovali výbory: Ústavnoprávny výbor Národnej rady, Výbor Národnej rady pre hospodársku politiku, Výbor Národnej rady pre pôdohospodárstvo, životné prostredie a ochranu prírody, Výbor Národnej rady pre verejnú správu a regionálny rozvoj a Výbor Národnej rady pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby výbory predmetný vládny návrh zákona prerokovali v lehote do 8. apríla 2009 a gestorský výbor do 14. apríla 2009. Prosím, pán predsedajúci, aby ste otvorili rozpravu k tomuto bodu.
B. Bugár, podpredseda NR SR: (2005-10-28):
D. Bollová, poslankyňa: Ďakujem pekne, pán predsedajúci. Vážené vedenie Národnej rady, pán minister, kolegyne, kolegovia, dovoľte mi, aby som sa veľmi stručne vyjadrila k tomuto návrhu zákona, ktorý sa volá návrh zákona o treste povinnou prácou, respektíve trest povinnej práce. Myslíme si, že tento výraz je veľmi nevhodný na to, aby sa dostal do textu zákona. Niekoľkokrát Národná rada Slovenskej republiky prijímala rôzne zákony o odškodneniach ľudí, ktorí boli nútení vykonávať nejakú prácu v táboroch nútených prác. O nútenej práci tu, myslíme si, je veľmi negatívne vedomie teda tohto výrazu, takže sme diskutovali aj s pánom ministrom, či by sa tento termín v názve zákona nedal zmeniť napríklad na taký výraz – povinnosť vykonávať verejnoprospešné práce bez nároku na mzdu. Aby v tom texte nebolo trest povinnej práce, dokonca nútenej práce. Súhlasíme s tým, že i pre štát, i samotného odsúdeného je oveľa výhodnejšie aj prijateľnejšie odpracovať si, respektíve vynahradiť prácou čas, ktorý by mal byť uväznený. Preňho samotného je to z psychického hľadiska myslíme si, že oveľa prijateľnejšie a pre štát o ekonomickom hľadisku ani nehovorím, samozrejme. Dokonca si myslíme, že tá horná hranica, o ktorej hovoril pán minister, uvádza na 400 hodín tejto práce, je ešte dosť mierna. My by sme možnože ešte aj zvýšili túto hornú hranicu. Chápeme, že odsúdený človek vykonáva túto verejnoprospešnú prácu pomimo svojho zamestnania. Čiže neodchádza zo zamestnania potom, respektíve v sobotu a v nedeľu by musel vykonávať verejnoprospešnú v prospech obce alebo nejakej štátnej inštitúcie bez nároku na mzdu. Teda nepodávame pozmeňujúci návrh, pretože pán minister spravodlivosti sa vyjadril, že tento výraz je použitý preto, lebo sa nachádza už i v texte Trestného zákona. A hovoril o tom, že sa pripravuje novela Trestného zákona. Tak sme sa rozprávali, že by bolo potom vhodné spoločne upraviť, respektíve zameniť tieto termíny. Je tak, pán minister? Áno? No, takže, budeme držať palce novému Trestnému zákonu, respektíve novele, ktorá nebude takéto neadekvátne výrazy používať. A oznamujem, že preto, že to zatiaľ v tomto návrhu zákona je, náš klub sa zdrží hlasovania. Ďakujem za pozornosť.
Pellegrini, Peter, predseda NR SR (2015-06-17):
Ďakujem pekne. Dávam teraz možnosť prihlásiť sa do rozpravy ústne. Končím možnosť prihlásiť sa do rozpravy ústne. Štyria páni poslanci, piati, končím naozaj možnosť prihlásiť sa do rozpravy. Už poprosím, stačí raz stlačiť a chvíľku čakať, čo sa zjaví na monitore. Šesť poslancov. Končím možnosť prihlásiť sa . Ako prvý, pán poslanec Beblavý, nech sa páči.
Tóth, Tibor, poslanec NR SR (2011-11-30):
Pán predseda, odporúčam, aby Národná rada Slovenskej republiky sa uzniesla podľa zákona o rokovacom poriadku o tom, že prerokuje tento návrh zákona v druhom čítaní.
Tomanová, Viera, poslankyňa NR SR (2013-10-15):
Ďakujem pekne. Vážená pani predsedajúca, pán minister, dámy, páni, dovoľte mi predložiť pozmeňujúci návrh spolu s pánmi poslancami Jasaňom a Podmanickým k vládnemu návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony. Vládny návrh zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony, sa dopĺňa takto: Za článok III sa vkladá nový článok IV, ktorý znie: „Čl. IV Zákon č. 592/2006 Z. z. o poskytovaní vianočného príspevku niektorým poberateľom dôchodku a o doplnení niektorých zákonov v znení zákona č. 555/2007 Z. z., zákona č. 463/2008 Z. z. a zákona č. 242/2011 Z. z. sa mení takto: 1. V § 1 ods. 8 písm. a) sa suma „66,39 eura“ nahrádza sumou „75 eur“. 2. V § 1 sa vypúšťa odsek 10. Doterajší odsek 11 sa označuje ako odsek 10. 3. V prílohe sa slovo „66,39“ nahrádza, toto slovo sa nahrádza slovom „75“.“ Vložený článok nadobúda účinnosť 1. novembra 2013. Doterajší článok IV sa označuje ako článok V. Vzhľadom na skutočnosť, že od zavedenia tohto príspevku sa nemenila jeho výška, ale životné náklady našich dôchodcov stúpajú, myslím si, že je namieste, aby sa zvýšila aj suma tohto príspevku. Ďakujem za pozornosť.
Blanár, Juraj, podpredseda NR SR (2022-12-08):
Ďakujem, pán spravodajca. Otváram všeobecnú rozpravu. Písomnú prihlášku som neobdržal. Takže dávam možnosť prihlásiť sa ústne do rozpravy. Konštatujem, že nikto sa nehlási ústne do rozpravy. Vyhlasujem preto všeobecnú rozpravu za uzavretú. Keďže neprebehla rozprava, nie je dôvod k záverečným slovám. Poprosím, pán spravodajca, keby ste oznámili termín hlasovania.
Krajčír, Ľuboš, poslanec NR SR (2020-04-20):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom, a to ústavnoprávnemu výboru, výboru pre hospodárske záležitosti a výboru pre verejnú správu a regionálny rozvoj. Ďalej, aby gestorským výborom určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do stredy 22. 4. do desiatej hodiny.
Hort, Milan, podpredseda NR SR (2011-07-11):
Pán poslanec Kaliňák je posledný, ktorý sa prihlásil s faktickou poznámkou na vystúpenie pani poslankyne Dubovcovej. Nech sa páči.
Blanár, Juraj, podpredseda NR SR (2022-02-15):
Otváram všeobecnú rozpravu, vážené panie poslankyne, páni poslanci. Písomnú prihlášku som neobdržal, takže dávam možnosť prihlásiť sa ústne do rozpravy. Konštatujem, že nikto sa do rozpravy ústne neprihlásil. Preto vyhlasujem všeobecnú rozpravu za uzatvorenú. Pani navrhovateľka, máte záujem o záverečné slovo? Nech sa páči.
Grendel, Gábor, podpredseda NR SR (2020-07-09):
Pán poslanec Beluský.
Jurinová, Erika, podpredsedníčka NR SR (2013-09-18):
Ďakujem pekne. Na vaše vystúpenie, pán poslanec, chcú reagovať traja páni poslanci. Uzatváram možnosť prihlásiť sa. Nech sa páči, pán poslanec Poliačik.
Slafkovský, Alexander, poslanec NR SR (2010-10-13):
Ďakujem pekne. Pod touto politikou mestského rozvoja sa nemyslí niečo také ako stanovovanie mestských územných plánov alebo niečo podobné. Myslí sa tým to, čo sa veľmi často vyžaduje. A poznáme to z Národného referenčného rámca, poznáme to z plánov hospodárskeho a sociálneho rozvoja, že ak nie je nejaká téma, nejaká oblasť spomenutá v Národnom referenčnom rámci alebo nie je spomenutá v plánoch hospodárskeho a sociálneho rozvoja, tak sa nemôže potom v následnosti uchádzať daný subjekt o finančnú podporu z európskych zdrojov. Toto je tu doplňované len kvôli tomu, že ak takéto oblasti sa objavia v rámci európskych štrukturálnych a kohéznych fondov, aby sa na to pamätalo, aby sa tam objavilo aj to slovíčko, že je to možné použiť i na oblasti mestského rozvoja, aby teda ministerstvo, ktoré to má na starosti, na to pamätalo. Tu v žiadnom prípade sa nemyslí to, že by to malo zasahovať do konkrétnej činnosti alebo náplne príslušných mestských zastupiteľstiev. Je to len ochrana na to, aby sme si nezablokovali prístup k európskym peniazom.
S. Becík, minister pôdohospodárstva SR: (2009-06-25):
Nerobím si srandu. Má 24 tisíc hektárov porastových plôch lesa, 2 380 hektárov poľnohospodárskej pôdy. Hospodársky výsledok pri dotácii 10,5 milióna, ktorá pozostávala z podpory na plodinu, na ornú pôdu a z podpory na horšie výrobné podmienky... (Vystúpenie prerušené podpredsedom NR SR.)
P. Hrušovský, predseda NR SR: (2005-06-23):
(Hlasovanie.) 143 prítomných, 39 za, 13 proti, 91 sa zdržalo. Neschválili sme návrh. Nech sa páči. I. Hamarčák, poslanec: Keďže body 1 a 2 neboli schválené, upozorňujem na to, že bude potrebné prečíslovať ďalšie body v súlade s legislatívou. Teraz budeme hlasovať o bodoch 3 a 4 s odporúčaním gestorského výboru schváliť ich.
P. Paška, predseda NR SR: (2009-09-16):
(Hlasovanie.) 135 prítomných, 51 za, 53 proti, 28 sa zdržalo, 3 nehlasovali. Nebudeme pokračovať v rokovaní o tomto návrhu. Odhlasovali sme všetky prerokované body programu 40. schôdze. Dámy a páni, ešte predtým, ako pristúpime k vykonaniu tajného hlasovania, chcem pripomenúť, že na predchádzajúcej schôdzi nebol zvolený člen Správnej rady Ústavu pamäti národa, do opakovanej voľby postúpili všetci. (Reakcia z pléna.) Bol vám rozdaný prehľad kandidátov, je to tlač 1086. Ešte pani poslankyňa Tóthová.
Bugár, Béla, podpredseda NR SR (2016-05-18):
Nech sa páči, do záznamu. Ďakujem pekne. Takže ďalej budeme pokračovať hlasovaním v prvom čítaní o návrhu skupiny poslancov na vydanie zákona o odmenách a náhradách súdnych exekútorov (tlač 55). Pán poslanec Lukáč, ako člen ústavnoprávneho výboru uveďte hlasovanie, prosím. [Hlasovanie o návrhu skupiny poslancov Národnej rady Slovenskej republiky na vydanie zákona o odmenách a náhradách súdnych exekútorov a o zmene a doplnení zákona Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov , tlač 55.]
Jaurová, Zora, poslankyňa NR SR (2024-06-20):
Ďakujem, pán predsedajúci. Zákon o STVR, o ktorom ideme teraz hlasovať, nemal vo svojej súčasnej podobe nikdy vzniknúť. Jeho jediným cieľom je, bohužiaľ, úplne politicky ovládnuť fungovanie verejnoprávnych médií vládou a vymeniť súčasného riaditeľa a radu. Tento zákon je, samozrejme, v jednoznačnom protiklade s európskymi štandardami fungovania verejnoprávnych médií. Zároveň vo viacerých bodoch porušuje nariadenie Európskej únie o slobode médií, a to svojou celkovou filozofiou, ako aj jednotlivými ustanoveniami. Ak vládna koalícia myslí vážne záväzok k novej politickej kultúre, myslím, že je každému jasné, že zákon, ktorý máme pred sebou, nie je ten správny zákon o verejnoprávnych médiách, na ktorom by sme sa vedeli dohodnúť. Nová STVR jednoducho nebude viac verejnoprávna. Ak chce vláda diskutovať o reforme verejnoprávnych médií, ktorá by prispela k zmierneniu polarizácie, k spoločenskej súdržnosti a k lepšiemu Slovensku, sme na takú debatu pripravení. Ak chce iba zlikvidovať a ovládnuť RTVS, tohto hlasovania sa klub Progresívneho Slovenska nebude zúčastňovať. Ďakujem. (Potlesk.)
Laššáková, Jana, podpredsedníčka NR SR (2014-12-03):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Do rozpravy ústne sa hlási podpredsedníčka Národnej rady Erika Jurinová. Nech sa páči, pani podpredsedníčka, máte slovo.
Heger, Eduard, podpredseda vlády a minister financií SR (2020-12-02):
Dobre, samozrejme. Ďakujem veľmi pekne.
Kresák, Peter, poslanec NR SR (2018-06-19):
... ktorá je zrejme tiež neschopným orgánom, pretože vydala sa podľa kolegu Grendela hlúpou cestou. Len musím ale podčiarknuť v tejto súvislosti, že toto nariadenie vychádza z posilnenej spolupráce, ktorú v roku 2018 prijalo 20 členských štátov, a podľa toho vyjadrenia štáty ako Francúzsko, Fínsko, Rakúsko, Portugalsko či Spolková republika Nemecko sú asi na tom rovnako zle ako Slovensko, keď sa rozhodli podporiť tento inštitút. Celkom dobre nerozumiem tejto logike, pretože pokiaľ moje informácie hovoria, v týchto členských štátoch fungujú orgány činné v trestnom konaní, ale, samozrejme, Európska únia sa snaží posilniť hlavne, hlavne tú oblasť stíhania trestných činov spojených s podvodmi s finančným záujmom. Čiže môžme sa bičovať, môžme, môžme sami na seba nalievať aj horúce olovo, ale mám pocit, že Európska únia a členské štáty, ktoré podporujú tento inštitút, vedia, čo robia. Ale my sme zrejme vždy múdrejší ako celá Európska únia. Ďakujem.
Bugár, Béla, podpredseda NR SR (2019-11-26):
Pán poslanec Heger.
Grendel, Gábor, podpredseda NR SR (2022-10-18):
Pán poslanec Stanislav Mizík.
Hlina, Alojz, poslanec NR SR (2015-11-26):
Ja viem, že pán premiér je za pätnástich, ale z formálneho, a ja fakt ako nechcem, by som si to aj odpustil, ale dobre. Tak ja budem rozprávať a prípadne viete zabezpečiť niekoho? Akože, tak je to parlament, alebo nie je to parlament? Viete, je to parlament, alebo nie je to parlament? Však ste mali vy ospravedlniť aj tých ostatných a potom som sa na to nemusel pýtať. Ja som si naschvál pozrel ten papier, kto je ospravedlnený, kto nie je ospravedlnený a môžem vám to prípadne zopakovať. Ja viem, že sa pousmejete, viacerí sa nad tým pousmejú. Pán Číž už určite sa celý trasie a že ako a čo. Ale prosím vás, hovorím aspoň pre akú-takú fazónu toho celého, ak je to inštitút, je to v rokovacom poriadku, ja som tu už včera dostal hubovú, že jak ho ja nedodržiavam, vy ste vo vláde, vy ste radovo viac ako my, bežní smrteľníci, a vy, vidíte, tiež ho nedodržiavate. Tak aspoň sme si minimálne 1 : 1 pre túto chvíľu. Ja oceňujem, že je tu pán premiér, ale ja sa nezbláznim. Viete, tu čo by dali niektorí za to, že je tu pán premiér, aby mohli povedať dve-tri slová. Mne to je úplne jedno, či tu je. Však doteraz tu nikdy nebol, ja sa z toho, akože vzrušený nie som. Čiže len tú formálnu časť, keby sme zabezpečili, hej, že je tu primeraný počet ministrov, podľa tej kvázi džentlmenskej dohody, ktorá sa dokonca transferovala do návrhu rokovacieho poriadku ako vec zásadného významu, hej. Lebo doteraz rokovací poriadok hovoril, že majú byť všetci prítomní, a teraz si to zľahčili a novelou práce, titanskej práce titánov rokovacieho poriadku tam ukotvili, že nie, iba tretina, myslím, tak je to tam napísané, že stačí tretina... (Prerušenie vystúpenia predsedajúcou.)
Ďuriš Nicholsonová, Lucia, podpredsedníčka NR SR (2018-09-18):
Štyri faktické poznámky na vaše vystúpenie, pán poslanec. Končím možnosť prihlásiť sa s faktickou. Pán poslanec Bernaťák.
Laššáková, Jana, podpredsedníčka NR SR (2014-11-10):
Poprosím vás, pán podpredseda vlády, pán poslanec...
B. Bugár, podpredseda NR SR: (2003-12-03):
(Hlasovanie.) Prítomných 133 poslancov, za návrh hlasovalo 125 poslancov, proti 1, hlasovania sa zdržali 7. Konštatujem, že sme schválili vládny návrh zákona, ktorým sa mení a dopĺňa zákon č. 55/1997 Z. z. o ochranných známkach v znení zákona č. 577/2001 Z. z . Pán spravodajca, ďakujem. Pristúpime k hlasovaniu o vládnom návrhu zákona, ktorým sa mení a dopĺňa zákon č. 320/2002 Z. z. o brannej povinnosti v znení neskorších predpisov a o zmene a doplnení niektorých zákonov (tlač 393). Spoločným spravodajcom je pán poslanec Jozef Šimko. Nech sa páči, môžete uvádzať jednotlivé hlasovania.
Bugár, Béla, podpredseda NR SR (2011-09-13):
Mohli ste o niečo skôr. (Smiech v sále.) Pán poslanec Valocký, nech sa páči.
Krnáč, Kamil, poslanec NR SR (2011-05-27):
Ďakujem, pán predsedajúci. Pán poslanec, pôjdem postupne po tých častiach, ktoré ste vlastne vymenovávali. Čo sa týka rovnocennosti tých rozhodnutí súdov, tak je zaujímavé, že ak považujeme tie jednotlivé rozhodnutia, to znamená otec, matka alebo striedavá starostlivosť, za rovnocenné, potom štatistika tomu nenasvedčuje, možnosti. Tá štatistika tomu nenasvedčuje, ak v praxi dochádza iba takmer k jednopercentnému napĺňaniu tej striedavej osobnej starostlivosti, tak potom asi tá rovnocennosť niekde pokrivkáva. A čo sa týka tej drvivej väčšiny vášho príspevku a kritiky tej obligatórnosti toho rozhodnutia v prospech striedavej starostlivosti, tak v rámci toho zákona o rodine a v rámci toho § 24 ods. 2, kde sú vymenované tie kritériá, kedy vlastne súd má rozhodnúť o striedavej starostlivosti, tak sme už, resp. po podaní do podateľne Národnej rady sme sa zhodli aj predkladatelia aj s osobami, s ktorými sme to konzultovali, že vlastne k tým kritériám pribudne aj zohľadnenie záujmu dieťaťa, čo znamená, že vlastne ten celý váš príspevok kritický na margo tohto zákona vlastne je postavený iba na tejto jednej zmene. Preto nerozumiem dosť dobre vášmu návrhu, aby celý zákon bol kvôli tejto jednej zmene, ktorá sa dá v druhom čítaní napraviť, aby bol celý návrh vrátený na prepracovanie. Na jednej strane ste kritizovali obligatórnosť, ktorú ako som teraz adresoval, bude veľmi jednoduchým spôsobom vyriešená. Na druhej strane ste navrhli ako alternatívne riešenia obligatórne tresty, obligatórne sankcie. Tam už zrazu obligatórnosť nevadí. To znamená, že tam jednoduchým spôsobom, áno, tam už jednoduchým spôsobom predurčíme, ako súd má rozhodnúť v danom prípade, či už má teda zveriť to dieťa inému rodičovi alebo, to je jedno, proste akýkoľvek iný druh sankcie. V tomto prípade, v tomto prípade práve si myslím, že treba, aby súd zvážil tie okolnosti, za ktorých to vzniklo. Ďakujem.
P. Paška, predseda NR SR: (2007-11-26):
A teraz vás azda najviac prekvapím tým, o čo vás požiadam, a to je to, čo tu robím sedemnásť mesiacov. Skúsme, prosím vás, aj tí, ktorí, viem, že výrazové prostriedky a mentálna úroveň je trošku iná, aby sme sa pokúsili udržať aj túto pre mňa veľmi nepríjemnú, ja sa tým netajím, situáciu v norme. Ja absolútne rešpektujem váš návrh. Absolútne rešpektujem terminológiu typu omyl, chyba, nezvládnutie, dokonca aj tú nekompetentnosť. Ale pardon, vyprosím si podvod. Lebo ja takisto mám aj iné výrazové prostriedky. Skúsme si udržať, ak neviete ináč komunikovať, tak nekomunikujte, ale skúste zostať vo vecnej rovine. Bavíme sa tu o legislatívnotechnickom probléme, ktorý má byť problém na moje odvolanie. Tak zostaňme v tom. Dobre? Skúsme tak rozprávať. Lebo ja nemám problém takisto, je mi to ale veľmi ľúto a ospravedlňujem sa aj ľuďom hore na balkóne, ak by ste ma k tomu prinútili. Znovu opakujem, chcem, aby všetci slušní ľudia v tejto Národnej rade naďalej používali všetky demokratické prostriedky a spôsoby na to, aby vyjadrili svoj názor, akokoľvek nám to je nepríjemné. Ja to rešpektujem. Vážne. Smrteľne vážne. Lebo je to moja podstata. Ale nikto ma tu nebude urážať.
Ďuriš Nicholsonová, Lucia, podpredsedníčka NR SR (2019-05-21):
Veľmi pekne ďakujem, pán poslanec Hambálek. Otváram všeobecnú rozpravu. Písomne som prihlášku nedostala, tak otváram teraz možnosť prihlásiť sa k tomuto bodu ústne. Končím možnosť prihlásiť sa do rozpravy. Prihlásil sa pán poslanec Grendel. Nech sa páči.
M. Urbáni, poslanec: (2010-01-20):
Ja nechcem dnes hovoriť o technických parametroch, do ktorých sa ani nevyznám, mýtneho. Len malú poznámku si neodpustím ako milovník umenia, tá skrinka, čo si majú klásť na predné sklá šoféri, vo mne evokovala trošku formu takého starého ruského tranzistora, ale na druhej strane, ak si dobre pamätám, tie tranzistory dobre fungovali, takže verím, že aj táto skrinka, ktorá esteticky možno má nedostatky, technicky bude fungovať. To, že došlo k niektorým počiatočným chybám, ja myslím, že sa dá akceptovať. Dalo sa im možno predísť, ale po vojne je každý generálom. Dnes, si myslím, každý už vie, že možno sa mohlo robiť ináč, ale čo ja veľmi oceňujem, že pán minister aj tí okolo neho možno nepriamo zvážili a spravili korekciu a tá korekcia je v tom, že to mýto sa odsunulo na cesty I. triedy, o ktorom ste tu už vy všetci hovorili. Jedna poznámka ešte k tým, ktorí tu hovoríte, ako všetko zaplatia občania. No, dámy a páni, pokiaľ ja viem a ma rozum neklame a realita, za všetko platia občania v tomto štáte, či to sú školy, či je to zdravotníctvo, či sú to cesty. A zase hovoriť, že 26 mld. sa dá na to mýto, ako keby z tých peňazí nikdy neprišlo nič späť, ja si myslím, že príde. Horšie je, čo ma mrzí, že možno ten pomer tých rýchlostných ciest a tých autostrád k tým prvým triedam je iný. Ja by som radšej prijal opačne, tých, neviem, 1 500, 2 000 diaľnic, že ešte nemáme tie, ja som ráno o tom hovoril, doobeda tu. Čiže poďme ďalej, nezastaňme. A čo sa týka osoby a prečo som vlastne vystúpil dnes? Vystúpil som kvôli osobe pána ministra Vážneho. Poznám sa s ním veľmi dávno, poznám sa s ním, keď sme boli v opozícii, a poznám ho ako človeka, ktorý rozumie problematike ciest, a bojovali sme spolu v opozícii za to, aby v okolí Banskej Bystrice, aby sa medzi Banskou Bystricou a Nitrou robila rýchlostná cesta. Tu prítomný bývalý pán minister Prokopovič, chcem mu poďakovať aj dnes, dalo sa s ním rozprávať ako s ministrom. Prišiel do Banskej Bystrice opakovane aj so svojím tímom, keď sme hovorili o obchvate, o Hiadlovskom sedle. A pán minister Vážny veľmi odborne, erudovane, kolegiálne robil pre občanov vtedy toho regiónu. A ako ho poznám, za posledné tri roky to tak robí aj pre občanov Slovenska, i keď možno okolo neho niektorí ľudia mohli kvalitnejšie vykonať prácu. Ale si myslím, že je to profesionál, ktorý rozumie tomu postu, na ktorom je, že by bola škoda teraz, keď sa spravila korekcia a keď prešiel aj týmto ohňom, ktorý dneska tu prechádza, teraz pár týždňov pred voľbami robiť výmenu, pretože by to bolo na škodu slovenských diaľnic a slovenských občanov. A preto som tu, aby som vyjadril podporu, aby pán minister Vážny zotrval vo svojej funkcii ministra. Ďakujem pekne. (Potlesk.)
Jurinová, Erika, podpredsedníčka NR SR (2012-10-23):
Pán poslanec Frešo.
Ledecký, Vladimír, poslanec NR SR (2022-06-14):
Ďakujem, pán predseda. Ja len snáď, že hlasovanie o tomto prvom čítaní bude dnes o sedemnástej hodine.
Danko, Andrej, podpredseda NR SR (2024-05-09):
Pani poslankyňa Holečková.
Danko, Andrej, predseda NR SR (2019-10-28):
S reakciou na faktické poslankyňa Gaborčáková. Nech sa páči.
Nicholsonová, Lucia, podpredsedníčka NR SR (2016-04-27):
Ďakujem veľmi pekne, pán poslanec. Na vaše vystúpenie evidujem jednu faktickú poznámku. Pán poslanec Krajčí, nech sa páči.
Pellegrini, Peter, podpredseda NR SR (2020-05-20):
Dámy a páni, kolegyne, kolegovia, vzhľadom na to, že už rokovali príslušné výbory, pristúpime k druhému čítaniu o vládnom návrhu zákona, ktorým sa dopĺňa zákon č. 170/2018 Z. z. o zájazdoch, spojených službách cestovného ruchu, niektorých podmienkach podnikania v cestovnom ruchu a o zmene a doplnení niektorých zákonov v znení zákona č. 119/2019 Z. z. Vládny návrh zákona má tlač 112, výsledky rokovania výborov sú v tlači 112a. Prosím teraz opäť pána podpredsedu vlády a ministra hospodárstva Slovenskej republiky Richarda Sulíka, aby vládny návrh zákona v druhom čítaní odôvodnil. Nech sa páči, pán minister.
Kažimír, Peter, podpredseda vlády a minister financií SR (2015-09-30):
Ďakujem, pán predseda za slovo. Vystupujem v rozprave, áno, s možnosťou na mňa, samozrejme, reagovať. I keď asi si uvedomujete, že po tomto (vyslovené s pobavením), ja si takisto uvedomujem, aká tu funguje atmosféra a sedel som tu ako opozičný poslanec, takže si to uvedomujem. Tých päť minút nejak so mnou snáď zvládnete, i keď nebude to podľa mňa zajtra jednoduché. Myslím si, že dnes je tu vážených poslancov Národnej rady viac, ako bude zajtra 9.00. Aspoň moja skúsenosť o tom takto hovorí. Osem tridsať bude grémium, som počul. Kedy mám prísť do roboty, pán predseda?
Galek, Karol, poslanec NR SR (2019-06-28):
Lucia, snáď nikto sa neurazí, ak ti v mene všetkých poďakujem za tvoju prácu podpredsedníčky parlamentu, a poprial im všetko dobré v europarlamente, ako aj všetkým zvoleným europoslancom. Krásne leto všetkým.